钦定古今图书集成/理学汇编/经籍典/第088卷 > 日知录 > 《包无鱼》
## 钦定古今图书集成/理学汇编/经籍典/第088卷 > 日知录 > 《包无鱼》

国犹水也，民犹鱼也。幽王之诗曰：“鱼在于沼，亦匪克
乐。潜虽伏矣，亦孔之昭。”忧心惨惨，念国之为虐。秦始
皇八年，河鱼大上。《五行志》以为鱼阴类，民之象也。逆
流而上，言民不从君为逆行也。自人君有求多于物
之心，于是鱼乱于下，鸟乱于上，而人情之所向，必有
起而收之者矣。